**19. april 2012**

**Pressemeddelelse**

**Lav din egen ost**

**- eller se hvor mange husstøvmider, der bor i din hovedpude**

*Fredag d. 20. april kl. 8.30 slår Scion DTU dørene op for Forskningens Døgn og over 200 gymnasieelever fra de omkringliggende gymnasier. Formålet er for at skabe fokus på forskningen og hvad vi reelt bruger dette til i hverdagen. Hvad er mere nærliggende end at gøre det i samarbejde med fire af Danmarks mest forskningenstunge virksomheder. Eleverne kan forvente hænderne i ostekarret og masser af hands on oplevelser i mikroskopet og i forsøgshallerne.*

Danmarks største forskerpark, Scion DTU, slår et slag for forskningen og dens mange facetter under det landsdækkende Forskningens Døgn, som løber af stablen over de næste tre dage. Det gør de ikke mindst for at skabe interesse blandt lokalområdets gymnasieelever for de karrieremuligheder, der ligger i naturvidenskaben hos forskerparkens virksomheder.

Det er der over 200 elever og deres lærere, som indtil videre har syntes var en rigtig god idé. Således byder fredagens skoledag på besøg på fire af Danmarks største og mest forskningstunge virksomheder: ALK, DELTA, DHI og Chr. Hansen. Her får gymnasieeleverne mulighed for at komme ind i hjertet af virksomhederne og se, hvordan forskningen påvirker vores hverdag.

**Virksomhederne i Scion DTU ønsker tæt relationen til uddannelsesinstitutioner**

Men hvad for DHI, Chr. Hansen og ALK til at gå ind i sådan et arrangement:

”Chr. Hansen har tradition for at have en tæt relation til uddannelsesinstitutionerne, ikke kun fordi vi har et samfundsmæssigt ansvar, men også fordi vi har en klar interesse i at udbrede kendskabet til fødevareingredienser i almindelighed og positionere vores egen virksomhed i forhold til kommende medarbejdere. Derfor var det oplagt for os at være med,” forklarer Lars Frederiksen, adm. direktør for bioscience-virksomheden Chr. Hansen.

Allergivirksomheden ALK ser også klare muligheder i dette:

”Forskningens Døgn er en oplagt mulighed for at vise unge, hvilke vigtige opgaver og spændende jobs natur- og sundhedsvidenskabelige samt tekniske uddannelser har. Både Danmarks og ALKs fremtidige vækst afhænger af, om de unge bliver godt uddannede – og særligt inden for de natur- og sundhedsvidenskabelige uddannelser. Derfor vil vi gerne være med til at inspirere unge til at interessere sig for disse uddannelser. Det vil vi gøre i dag ved at vise, hvad nogle af vores 300 forskere i Hørsholm laver,” siger kommunikationsdirektør Martin Barlebo fra allergivirksomheden ALK.

DHI ser dette som en mulighed for at få de unge til at tænke klimabevidst og har allerede deres egen klimaundervisning:

”DHI tilbyder på tredje år klimaundervisning til skoleklasser fra 5. klasse og op til 3.g og har som en del af dette projekt også valgt af åbne dørene i forbindelse med Forskningens Døgn. Fire gymnasieklasser får muligheden for at få et indblik i DHI’s ekspertise inden for klimaændringer og klimatilpasninger.’ Gennem klimaundervisningen håber vi på at kunne skabe interesse for naturfagene og få de unge til at tænke og agere klimabevidst’, siger Mette Petersen, Klimaundervisningskoordinator.

Arrangementet er et led i den landsdækkende videnfestival Forskningens Døgn 2012, som samler flere end 500 gratis arrangementer over hele landet. I 2012 dækker døgnet faktisk tre døgn fra 19-21.april.

Forskerparken Scion DTU står for at samle trådene i dagens arrangement og faciliterer et interessant program med masser af hands on eksempler på forskning i hverdagen.

**Om Scion DTU**

Scion DTU a/s hjælper innovative personer og virksomheder med at realisere deres højteknologiske ideer - og gøre dem salgbare. Som international forskerpark, med rødder i universitetsmiljøet, skaber vi de optimale rammer for vækst ved at give adgang til bygningsfaciliteter, services, rådgivning og faglige netværk. Med over 180.000 etagem² i Hørsholm, på DTU Campus i Lyngby og forskerparken COBIS i København arbejder Scion DTU sammen med flere end 200 videnintensive virksomheder og 3.500 medarbejdere.

Scion DTU er med sine snart 50 år en af verdens ældste målrettede klynger for videnvirksomheder. Vi er etableret i 1962 i Hørsholm og fusionerede i 2004 med DTU – Danmarks Tekniske Universitet.

**Kontakt**

Kommunikationsansvarlig Gitte S. Niolajsen, gsn@sciondtu.dk, 2328 8287